
ROMÂNIA                                                                                                    PROIECT
JUDEŢUL VRANCEA
CONSILIUL JUDEŢEAN                                                                 
HOTĂRÂREA   nr.
din …………………2026

[bookmark: _Hlk182811711][bookmark: _Hlk182815797]privind: aprobarea “Regulamentului de  acordare a premiilor pentru elevii și profesorii din  unitățile de învățământ preuniversitar din județul Vrancea”	


Consiliul Judeţean Vrancea,
[bookmark: _Hlk119311650]- văzând Referatul Serviciului Turism, Promovare și Identitate Județeană nr. 201/31811/27.10.2026 privind aprobarea “Regulamentului de  acordare a premiilor pentru elevii și profesorii din  unitățile de învățământ preuniversitar din județul Vrancea”; 
- în temeiul:
- prevederilor art. 18¹ alin. 2, lit f din Legea educației fizice și sportului nr. 69/2000;
- prevederilor art. 5, alin. (3) din Legea nr. 273/2006 privind finanțele publice locale, cu modificările și completările ulterioare;
- prevederilor art. 144 alin. (4), alin. (5), alin. (51) și (52) din Legea nr. 198/2023 a învățământului preuniversitar, actualizată, cu modificările și completările ulterioare;
-luând act de prevederile art. 7 din Legea nr. 52/2003 privind transparența decizională în administrația publică, republicată, cu modificările și completările ulterioare;
- în baza art.173, alin. (5) din O.U.G. nr. 57/2019 privind Codul administrativ, cu modificările și completările ulterioare;  
- în temeiul art. 196 alin. (1),  lit. a,  din O.U.G. nr. 57/2019 privind Codul administrativ, cu modificările și completările ulterioare, 

HOTĂRĂŞTE :
[bookmark: _Hlk182811978]Art. 1. Aprobarea “Regulamentului de  acordare a premiilor pentru elevii și profesorii din  unitățile de învățământ preuniversitar din județul Vrancea”, potrivit Anexei care face parte integrantă din prezenta hotărâre.
Art. 2 Prevederile prezentei hotărâri vor fi duse la îndeplinire de Președintele Consiliului Județean Vrancea, prin aparatul de specialitate, și comunicate celor interesați de către secretarul general al județului prin Compartimentul Monitor Oficial Local din cadrul Serviciului Juridic.

Preşedintele
Consiliului Judeţean Vrancea
Nicușor Halici

										          Avizat 
								              Secretar general al judeţului
                                                                                                              Raluca Dan

ROMÂNIA                     						               Proiect                                                                              
JUDEŢUL VRANCEA				        		               Anexa 
CONSILIUL  JUDEŢEAN                                         la Hotărârea nr. _______________            


REGULAMENT

de  acordare a premiilor pentru elevii și profesorii din  unitățile de învățământ preuniversitar din județul Vrancea

Capitolul I - Dispoziţii Generale

Art. 1.  Promovarea, susţinerea performanţei în educaţie și sport şi recunoaşterea valorilor judeţene, reprezintă obiective importante pentru Consiliul Judeţean Vrancea și Inspectoratul Școlar Judeţean Vrancea.
[bookmark: _Hlk182812327]Prezentul regulament urmărește stabilirea criteriilor şi a procedurii pentru premierea elevilor din învăţământul preuniversitar, a cadrelor didactice care i-au pregătit pe aceştia, elevi care au obţinut rezultate deosebite – distincții, mențiuni, premii, medalii, premii speciale la olimpiadele și concursurile organizate și finanțate de către Ministerul Educației și Cercetării, precum și rezultatele obținute (distincţii, medalii, premii) şi la alte concursuri decât cele din listele aprobate anual de Ministerul Educaţiei și Cercetării, dar și performanțele deosebite obținute la acțiunile sportive internaționale și naționale oficiale, obținute la nivelul întregului județ, în anul școlar precedent premierii.
Concursurile școlare, olimpiadele, acțiunile sportive și activitățile educative şcolare contribuie la formarea personalității elevilor. În cadrul lor, aceștia își pun în valoare cunoştintele acumulate, capacităţile, resursele şi priceperile. Dar, toate acestea sunt posibile doar prin multă muncă, numeroase ore alocate studiului, pregătirii, repetiţiilor, simulărilor şi antrenamentelor. 
Anual, tinerii vrânceni participă la concursuri, olimpiade școlare, acțiuni sportive, organizate de Inspectoratul Școlar Județean Vrancea, cuprinse în calendarul Ministerului Educaţiei și Cercetării și finanțate de acesta, făcând cinste judeţului Vrancea şi implicit învăţământului și sportului românesc.

Art. 2. Prin premierea elevilor și a cadrelor didactice, Consiliul Județean Vrancea răsplăteşte efortul acestora, oferind totodată o motivaţie pentru noi performanţe. De asemenea, premierea reprezintă recunoașterea din partea comunității și din partea administrației publice județene a contribuției lor la promovarea județului Vrancea.
Art. 3. Niciun elev și niciun cadru didactic nu va fi avantajat sau discriminat cu privire la acordarea premiilor, pe criterii de sex, naționalitate, religie, rasă, apartenența personală a cadrelor didactice sau a rudelor acestora ori a elevilor la organizații legal constituite sau partide politice.




Capitolul II – Cadrul legal

Art. 4. La baza elaborării acestui regulament stau prevederile:
-  art. 18¹ alin. 2, lit f) din Legea educației fizice și sportului nr. 69/2000;
- Lista competițiilor pe discipline școlare, sportive și proiecte educative internaționale și naționale aprobată prin Ordinul Ministrului Educaţiei și Cercetării pentru anul în care are loc premierea;
- art. 5, alin. (3) din Legea nr. 273/2006 privind finanțele publice locale, cu modificările și completările ulterioare;
- art. 144 alin. (4) și alin. (5), alin. (51) și (52) din Legea nr. 198/2023 a învățământului preuniversitar, actualizată, cu modificările și completările ulterioare
- art.173, alin. (5) din O.U.G. nr. 57/2019 privind Codul administrativ, cu modificările și completările ulterioare;  
-  art. 196 alin. (1),  lit. a),  din O.U.G. nr. 57/2019 privind Codul administrativ, cu modificările și completările ulterioare

Capitolul III – Alocarea resurselor financiare

Art. 5. Suma aferentă premierii se alocă anual din bugetul propriu al Judeţului Vrancea, cuantumul său fiind stabilit prin hotărâre de consiliu județean. 

Capitolul IV – Locul şi perioada desfăşurării premierii

Art. 6. Acordarea premiilor pentru elevi și cadrele didactice va avea loc într-un cadru festiv, în cadrul evenimentului denumit „Olimpicii pe primul loc”, eveniment organizat anual, în luna decembrie, de către Consiliul Județean Vrancea.

Capitolul V – Modalitatea de acordare a premiilor și cuantumul acestora

[bookmark: _Hlk182987013]Art. 7. (1) Rezultatele olimpiadelor și concursurilor pe discipline de învățământ organizate și finanțate de către Ministerul Educației și Cercetării, unde s-au obținut distincții, medalii și premii speciale, precum și rezultatele obținute (distincţii, medalii, premii) şi la alte concursuri decât cele din listele aprobate anual de Ministerul Educaţiei și Cercetării, dar și performanțele deosebite obținute la acțiunile sportive internaționale și naționale oficiale, obţinute la nivelul întregului judeţ în anul școlar precedent premierii, vor fi transmise de către unităţile şcolare, verificate și confirmate de către Inspectoratul Şcolar Judeţean Vrancea. Acesta va înainta Consiliului Judeţean Vrancea lista centralizată a elevilor pentru care se propune acordarea de premii, însoțită de dovada premierii elevilor. 
   	  (2) Această situație centralizatoare va fi analizată şi validată de către o comisie numită prin dispoziția Președintelui Consiliului Județean Vrancea, comisie formată din 3 reprezentanți din cadrul aparatului de specialitate al Consiliului Judeţean Vrancea. 

Art. 8. (1) În cadrul evenimentului, vor fi premiaţi:
1. Elevii și profesorii care în anul școlar precedent premierii au obţinut performanțe deosebite în cadrul olimpiadelor și concursurilor pe discipline de învățământ, precum și pentru performanțele deosebite obținute la acțiunile sportive internaționale și naționale oficiale, organizate şi finanţate de către Ministerul Educaţiei și Cercetării prin Ordin de Ministru al Educației și Cercetării pentru aprobarea competițiilor ce se vor organiza și desfășura în România, la nivel internațional, național și regional, cu condiţia participării directe la acestea, dar și elevii și profesorii coordonatori care au obținut rezultate deosebite (distincţii, medalii, premii) şi la alte concursuri decât cele din listele aprobate anual de Ministerul Educaţiei și Cercetării. Consiliul Județean Vrancea va premia următoarele performanțe: 
· Elevii care au obținut LOCUL I, LOCUL II, LOCUL III, și mențiuni la nivel național;
· Elevii care au obținut LOCUL I, LOCUL II, LOCUL III, până la Locul VI, la nivel internațional.  
(2) Valoarea premiului aferent profesorilor care au pregătit elevii pentru concursurile și olimpiadele școlare va fi stabilit de către Comisia de analiză a propunerilor de acordare a premiilor, în funcție de locul obţinut de către elevul pregătit și în funcție de resursele bugetare la dispoziție în acest scop. 

(3) Premierea elevilor se face în funcţie de nivelul performanţei obţinute şi în limita bugetului aprobat în acest scop.

(4) Acordarea şi plata premiilor prevăzute de prezentul regulament, se face pe baza situaţiei nominale, pe categorii de beneficiari – elevi şi cadre didactice, întocmită de către comisia desemnată special în acest scop.

(5) Elevii care au obţinut rezultate deosebite la mai multe concursuri, olimpiade şcolare și acțiuni sportive, vor fi premiaţi pentru fiecare performanţă în parte.

(6) În cazul profesorilor îndrumători, care pregătesc unul sau mai mulţi elevi, se va acorda un singur premiu, pentru cel mai bun loc obţinut în clasament.

(7) În cazul în care performanța a fost înregistrată de echipă, premiul în bani se va acorda echipei și nu individual fiecărui membru al echipei. 

(8) Elevii și profesorii coordonatori care au obţinut diplome la concursurile cu participare indirectă - prin transmiterea lucrărilor elevilor - nu vor fi premiaţi.

(9) Valoarea premiilor acordate elevilor şi cadrelor didactice este exprimată în lei şi se acordă pe baza statelor de plată întocmite de către Serviciul Financiar-Contabil, din cadrul Consiliului Judeţean Vrancea şi este supusă impozitării, conform prevederilor Codului Fiscal. Impozitul se reţine pe statul de plată, iar elevul şi cadrul didactic îndrumător va primi doar valoarea netă a premiului.

Capitolul VI – Procedura de lucru a membrilor comisiei pentru acordarea premiilor 

Art. 9. Verificarea dosarelor în baza cărora se vor acorda premiile elevilor şi cadrelor didactice din bugetul propriu al judeţului Vrancea, pentru anul în care se face premierea, se va face de către Comisia de la art. 7 (2), care va exercita atribuțiile din art. 11.

Art. 10. Secretariatul comisiei de mai sus va fi asigurat de către o persoană din cadrul Serviciului Turism, Promovare și Identitate Județeană din cadrul aparatului de specialitate al Consiliului Judeţean Vrancea.

Art. 11. (1) Atribuţiile şi responsabilităţile comisiei mai sus menţionate sunt următoarele:
a) Analizează documentele candidaților, verificând rezultatele obţinute, cu situaţiile centralizate întocmite de către Inspectoratul Şcolar Judeţean Vrancea;
b) Poate solicita informaţii suplimentare referitoare la elevi şi cadrele didactice şi realizările acestora unor persoane avizate (profesori, diriginţi, meditatori etc.);
c) Este responsabilă ca deciziile luate să fie în conformitate cu prezentul Regulament;
d) În funcţie de bugetul alocat şi în funcţie de numărul persoanelor care urmează a fi premiate, stabileşte cuantumul brut al premiilor acordate. 
e) Redactează şi înaintează spre aprobare Președintelui Consiliului Județean Vrancea, tabelul nominal cu persoanele ce urmează a fi premiate, conform prezentului Regulament, precum și un Proces -Verbal privind stabilirea cuantumului premiilor pe fiecare categorie.  
[bookmark: _Hlk118974413](2) Propunerile privind elevii şi cadrele didactice care au obţinut rezultate deosebite la olimpiadele și concursurile pe discipline de învățământ, precum și pentru performanțele deosebite obținute la acțiunile sportive internaționale și naționale oficiale, în anul școlar anterior premierii, se fac de către Inspectoratul Şcolar Judeţean Vrancea, pe baza unei situaţii centralizate din care rezultă persoanele îndreptăţite să primească premiile. Această situație se va depune la Registratura Consiliului Judeţean Vrancea, în atenţia Serviciului Turism, Promovare și Identitate Județeană, sau pe adresa de email contact@cjvrancea.ro, situație însoţită de următoarele documente pentru fiecare elev în parte:
· Copie după actul de identitate, atât al elevului, cât şi al cadrului didactic îndrumător. În cazul elevilor minori, se va depune o copie a certificatului de naştere şi o copie a actului de identitate al părintelui/tutorelui/reprezentantului legal al minorului.
· Copie a diplomei obţinute la concursul sau olimpiada şcolară la care aceştia au participat;
· Declaraţie pe propria răspundere a cadrului didactic, elevului major sau a părintelui/ tutorelui/reprezentantului legal al elevului minor - Anexa 1 la prezentul Regulament, privind autenticitatea/veridicitatea documentelor depuse, precum şi declaraţie de consimţământ cu privire la prelucrarea datelor cu caracter personal.

(3) Dosarele complete depuse vor fi înaintate Comisiei, împreună cu situaţia centralizată întocmită de către Inspectoratul Şcolar Judeţean Vrancea, membrii comisiei verificând şi validând beneficiarii premiilor, stabilind pentru fiecare persoană cuantumul brut al sumei/sumelor acordate cu titlu de premiu.

(4) Dacă în urma analizării documentelor prevăzute de prezentul Regulament se constată lipsa vreunui document şi/sau sunt necesare date/informaţii/probe sau argumentaţii suplimentare, membrii comisiei pot solicita completarea dosarului în termen de maxim 2 zile lucrătoare de la data solicitării.

Capitolul VII – Cuantumul brut al premiilor care se vor acorda

Art. 12 (1) Cuantumul brut al premiilor care se va acorda va fi stabilit de Comisia de analiză a propunerilor de premiere, în funcție de numărul candidaților la premiere și în funcție de sumele alocate în acest scop la bugetul județului. 

[bookmark: _Hlk119323192](2) La stabilirea cuantumului premiilor se va ține cont de clasamentul premiilor obținute precum și de limita maximă de premiere a unui elev/profesor, care va fi de:
· 6.000 lei, pentru fiecare persoană premiată la nivel național
· 10.000 lei, pentru fiecare persoană premiată la nivel internațional

(3) În cazul în care performanța a fost înregistrată de echipă, premiul în bani ce se va acorda echipei nu va fi mai mare de 30.000 lei la nivel național și 76.000 lei la nivel internațional.

(4) Prin excepție de la prevederile prezentului Regulament, în cazul în care pe parcursul anului bugetar există propuneri din partea unor inițiatori de a acorda stimulente financiare elevilor și profesorilor coordonatori/mentori care reprezintă județul Vrancea și România la competiții organizate la nivel internațional, promovând astfel valorile județene și naționale pe plan mondial, se pot acorda stimulente financiare anterior premierii din luna decembrie, în valoare maximă de 4.500 lei/pers. și un total maxim de 76.000 lei/echipă, prin Hotărâre a Consiliului Județean Vrancea. 

 

Preşedintele
Consiliului Judeţean Vrancea
Nicușor Halici

                                                                                                Avizat,
                                                                               Secretar general al judeţului
 	                                                                                  Raluca  Dan







Anexa 1 la Regulament

DECLARAŢIE PE PROPRIA RĂSPUNDERE PRIVIND AUTENTICITATEA/VERIDICITATEA DOCUMENTELOR DEPUSE ŞI A CONSIMŢĂMÂNTULUI CU PRIVIRE LA PRELUCRAREA DATELOR CU CARACTER PERSONAL

Subsemnatul/Subsemnata,__________________________________________, având CNP _ _ _ _ _ _ _ _ _ _ _ _ _ _ _ _, posesor al B.I./CI cu seria ........, nr. .................................., eliberat de ........................... data de _ _ /_ _/_ _ _ _, valabilitatea _ _ /_ _/_ _ _ _, telefon ……………………, domiciliat în localitatea ...................................., la adresa ......................................................................, din județul .........................., declar pe proprie răspundere că documentele depuse la dosar sunt autentice şi conforme cu realitatea.

Totodată, cunoscând faptul că falsul în declarații este pedepsit de legea penală, conform prevederilor art. 326 din Codul Penal, declar pe propria răspundere că sunt de acord cu prelucrarea datelor cu caracter personal, în conformitate cu prevederile Legii nr. 102/2005 privind înfiinţarea, organizarea şi funcţionarea Autorităţii Naţionale de Supraveghere a Prelucrării datelor cu caracter personal, republicată, cu modificările şi completările ulterioare şi ale Regulamentului (UE) 2016/769 al Parlamentului European şi al Consiliului din 27 aprilie 2016 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date, date pe care le furnizez în vederea evenimentului „Olimpicii pe primul loc”.

Declar că sunt de acord cu transmiterea datelor cu caracter personal către Comisia de analiză și propunere de acordare a premiilor, conform legislației mai sus amintite pentru protecția persoanelor cu privire la prelucrarea datelor cu caracter personal și libera circulație a acestor date.
De asemenea, declar că sunt de acord cu fotografierea/filmarea mea, în timpul festivității de premiere.

Nume şi prenume:...............................................
Data completării:...........................




Preşedintele
Consiliului Judeţean Vrancea
Nicușor Halici


                                                                                                Avizat,
                                                                               Secretar general al judeţului
 	                                                                                  Raluca  Dan

